google/wiki40b huggingface dataset:
The Stone Roses

Historie

The Stone Roses er mest kjent som frontfigurene for Madchesterbølgen på det sene 1980-tallet og tidlige 1990-tallet (skjønt bandets medlemmer mislikte betegnelsen Madchester). Deres første, selvtitulerte, album, utgitt i 1989, er ansett av kritikere for å være blant de beste britiske album noensinne. Skuffelsen var derfor stor blant kritikere og fans når oppfølgningsalbumet Second Coming ikke levde opp til forventningene da det kom i 1994.
I 1995 forlot Alan "Reni" Wren bandet, året etter fulgte John Squire, og bandet ble oppløst et halvt år senere. Den endelige slutten kom etter en mislykket opptreden på Reading-festivalen 1996; det var da bare to originalmedlemmer igjen, og bandet låt ordinært, og Browns vokal var oppsiktsvekkende dårlig etter en lang natt med alkohol og sigaretter. Konsertanmelderne var svært negative. Mani gikk til Primal Scream, og som eneste gjenværende originalmedlem i en besetning som ble hatet av kritikere og fans hadde ikke Brown noe annet valg enn å nedlegge bandet. Squires avgjørelse om å forlate bandet forargret barndomsvennen Ian Brown så mye at de to ikke snakket sammen på flere år. Siden 2004 har et comeback vært spekulert om i den britiske pressen. Brown har spilt bandets sanger under konserter, mens Squire har holdt konserter sammen med Reni og Gary "Mani" Mounfield.

Gjenforening

Den 18. oktober 2011 var bandets fire medlemmer igjen samlet på en pressekonferanse i London hvor en fremtidig verdensturnè ble annonsert. Turneen åpner med tre konserter i hjembyen Manchester den 29. juni, 30. juni og 1. juli 2012. Bandet skal i løpet av turneen også spille på Øyafestivalen 2012 i Middelalderparken i Oslo.
Ozineus

Utseende

Middelsstore, brune eller gråbrune trebukker med lange antenner. Pronotum har en liten tann på siden langt bak midten.

Levevis

Larvene lever i død ved.

Utbredelse

Slekten er utbredt i Sør- og Mellom-Amerika, fra Mexico i nord til det sørlige Brasil i sør.
Luperus

Utseende

Små til middelsstore, avlange, blanke, gulbrune til svarte bladbiller med lange, tynne, trådformede antenner, hos denne slekten er de ofte lenger enn kroppen. Pronotum er tydelig smalere enn dekkvingene og adskilt fra disse (danner ikke en kontinuerlig kurve). De er ofte metallisk fargede, men kan også være brunlige eller rødlige. Et karakteristisk trekk er at skallet (eksoskjelettet) hos denne slekten er forholdsvis tynt og mykt.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Slekten forekommer i alle verdensdeler bortsett fra Antarktis.
Sternidius

Utseende

Middelsstore, gråbrune trebukker med lange antenner. Pronotum har ikke pigger på sidene men bakhjørnene er litt utstående.

Levevis

Larvene lever i død ved.

Utbredelse

De fleste arten lever i det sørlige USA og Mexico. I tillegg finnes det én art på Cuba og én i Venezuela.
Yituanheqi

Yituanheqi (forenklet kinesisk: 一团和气; tradisjonell kinesisk: 一團和氣; pinyin: Yītuán Héqì) er et gongbibilde tegnet av Chenghua-keiseren. Det viser Tao Yuanming, Lu Xiujing og zen-mesteren Hui Yuan som omfavner hverandre, og sammen ligner på fremstilliner av maitreya.
Dette bildet reflekter det trekk i tradisjonell kultur der de tre lærer får sammensmelte på synkretistisk vis.
Xihusanxiaotu har samme formålet.
Bonesia

Utseende

Middelsstore (ca. 10 millimeter), avlangt-ovale bladbiller. Pronotum og hoide kan være gule, dekkvingene svarte.

Levevis

Både larvene og de voksne (imago) er planteetere, ofte på busker og trær. Noen av artene kan opptre i store mengder og snauspise vertsplantene i enkelte år. De voksne billene flyr godt og kan forflytte seg over betydelige avstander.

Utbredelse

Slekten er utbredt i Afrika.
Stockholm Open 2014

Stockholm Open er en tennis turnering for menn i Stockholm. som i 2014 ble arrangert i perioden 11. til 19. oktober. Dette er en ATP 250 turnering. Noe som betyr at vinneren for 250 ATP poeng.
Eluering

I analytisk og organisk kjemi er eluering prosessen ved å ekstrahere ett kjemisk stoff fra et annet ved å "vaske" det i en løsning. 
I væskekromatografi forsøk vil for eksempel en analytt bli adsorbert eller bundet til en adsorbent i væskekromatografikolonnen. Adsorbenten er ofte et fast stoff (stasjonærfasen) i pulverform som er belagt på en fast bærer. 
Eluering er deretter proessen med å fjerne analytter fra adsorbenten ved å la et løsemiddel renne gjennom kolonnen (mobilfasen).  Når mobilfasen "eluerer" eller går ned gjennom kromatografikolonnen, kan de enten passere gjennom adsorbenten/ analytkomplekset eller de kan forskyve analyten ved å binde til adsorbenten i stedet. Forskjellige stoffer vil bruke forskjellig tid gjennom kolonnen. Dette har med hvordan de forskjellige stoffene binders seg med mobilfasen. Vanligvis vil en ha en type detektor etter kollonen for å sjekke hva som blir eluert.
Lüt

LÜT er et norsk rockeband fra Tromsø som startet i 2014. 
De var en av fire finalister til NRKs årets Urørt i 2017 og ble nominert til P3 Gull 2017 i klassen årets liveartist. De ga ut debutalbumet Pandion i oktober 2017. Foran Spellemannprisen 2017 ble de nominert til årets nykommer med Gramo-stipend på 250.000 kroner.
Samiske geografiske navn i Harstad

Samiske geografiske navn i Harstad (knr 1901) angir stedsnavn i Harstad kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Harstad kommune.
Kverke

Kverke er en bakterieinfeksjon i luftveiene hos dyr av hesteslekten, som forårsakes av streptokokkbakterien Streptococcus equi.

Symptomer

De vanligste symptomene for kverke er feber, hoste, nedsatt allmenntilstand, hovne og ømme lymfeknuter, neseutflod, og nedsatt appetitt. En hest som er ramt av kverke vil ha en eller flere av disse. Symptomene oppstår normalt mellom 4 og 8 døgn, og senere vil det utvikles verkebyller i lymfeknutene, oftest i hals og hode. Det blir da vanskelig for dyret å svelge fôr og vann pga hevelser og smerter. Etter 10-12 dager sprekker verkebyllene, hevelsen og smerten avtar, og dyret begynner å spise igjen.

Smitte

Den vanligste smitteformen av kverke er dråpesmitte, men smitten kan også skje indirekte gjennom kontakt med utstyr, insekter og mennesker. Det er derfor viktig at man har minimalt med mennesker som har kontakt med de kverkesyke hestene og at utstyr ikke blir brukt på tvers av friske og syke hester. Bakterien kan overleve 6-8 uker i stallmiljøet, og syke hester sprer smitten i minst seks uker etter infeksjon.

Behandling

Om det er mistanke om kverke må den/de hesten(e) det gjelder isoleres og veterinær må kontaktes snarest. Om veterinær også mistenker kverke vil mattilsynet kontaktes og hele stallen vil settes i karantene. Det dyrkes så prøver av puss fra nese eller verkebyller for å bekrefte eller avkrefte diagnosen. Kverkebakterien er følsom for antibiotika og som regel svarer hestene godt på behandlingen.
Astroworld (album)

Bakgrunn

Tittelen på albumet ble annonsert i mai 2016, og ga uttrykk for at utgivelsen ville bli satt til 2017. Albumtittelen er oppkalt etter den nedlagte fornøyelsesparken Six Flags AstroWorld, som var lokalisert i Houston, Texas før det ble nedlagt i 2005. I et intervju med  GQ  fra 2017, uttalte Scott følgende rundt tittelen på albumet: «De rev ned AstroWorld for å bygge flere leiligheter. Det høres ut som å ta en fornøyelsespark bort fra barn. Vi vil ha det tilbake. Vi vil ha AstroWorld tilbake. Det er derfor jeg gjør det. Det tok «moroa» ut av byen.»
Fylkesvei 2708

Historikk

Før europaveien ble flyttet til Strømsåstunnelen var Fv28 del av riksvei 283. 
Da Rv283 ble flyttet til Åssiden ble veien nummerert fylkesvei 35, sammen med fylkesvei 27. Da regionsreformen trådte i kraft 1. januar 2010 ble deler av riksvei 35 i Ringerike omklassifisert til fylkesvei, for å unngå navnekonflikt fikk veien nummeret Fv28.
Frem til 2019 hadde veien betegnelsen fylkesvei 28.
Håndkle

Håndkle er et stykke tekstil eller papir som brukes til å tørke vekk fuktighet fra kroppen, hendene eller andre gjenstander med. Det finnes ulike håndklær for ulike formål, og til en viss grad er det å betrakte som et hjelpemiddel.

Kulturell betydning

Innenfor sporten boksing og andre kampsporter kan en sekundant kaste inn et håndkle på arenaen som et signal for at hans utøver ønsker å trekke seg eller overgi seg fra kampen. Herfra kommer uttrykket «å kaste inn håndkleet», som innebærer at man «gir opp». Uttrykket må ikke forveksles med «å kaste inn hansken», som betyr at man utfordrer en annen til duell eller tvekamp.
I den engelske satire- og science fiction-serien Haikerens guide til galaksen av Douglas Adams har håndklær en sentral rolle innenfor romfartsjargongen. Uttrykket «å vite hvor man har håndkleet» innebærer at man er en person som vet å ta vare på seg selv. Den såkalte håndkledagen stammer fra denne serien, og feires årlig den 25. mai til minne om forfatterens bortgang i 2001.
Evje skoles musikkorps

Evje Skoles Musikkorps ble stiftet 5. mars 1913 med 25 medlemmer, og er det eldste skolekorpset i Akershus. Primus motor var lærer Henrik Søreide, og korpsets første dirigent var musikksersjant H. Foss. Henry Pehreson var korpsets dirigent fra 1946 til 1975. Korpset var et foregangskorps i individuell undervisning med gruppetrening. Dette startet i midten av 1960-årene. Jentene slapp først til som musikanter i 1973 etter en intens debatt. Dog ble drilltroppen for jenter etablert allerede i 1966.

Uniform

Korpset fikk nye uniformer til 100-årsjubileumet i 2013. Uniformene deres består av røde jakker med svart krage og svarte bukser. Lua er svart med hvite kanter og en hvit dusk foran. Drill har hvite uniformer. De tidligere korpsuniformene var røde med hvite skjorter, rødt slips og lue. Drill med røde skjørt og hvit jakke, hvite hatter.
Ablasjon

Ablasjon er definert som det å fjerne et materiale fra overflaten av et objekt ved fordampning eller andre erosjonsprosesser.  Begrepet opptrer i romfysikk assosiert med gjeninntreden i atmosfæren, i glasiologi, medisin og passiv brannforkjempelse.

Glasiologi

I glasiologi brukes ablasjon om smelting av snø og is på breer, drivis eller snødekke gjennom ulike prosesser (fordamping, varmeledning og kalving). Det motsatte av ablasjon er akkumulasjon.
Why Marry?

Why Marry? er et skuespill fra 1917, skrevet av den amerikanske dramatikeren Jesse Lynch Williams. Det vant den først Pulitzerprisen for drama i 1918.
Frøyhavet

Frøyhavet er et lite havstykke i Frøya kommune, Trøndelag. Havstykket ligger nordvest for øya Frøya og sør for de nå fraflyttede fiskeværene Kya og Homlingsvær.
Skjenk

En skjenk er et møbel som anvendes som serveringsbord, skjenken kan også være et barmøbel med drikkevarer og glass bakom dører. Skjenk kan se ut på ulike vis fra enkle bord med fire ben til å være mer kompakte med skap og skuffer. De tidlige skjenkene var som regel utrustet med skap og skuffer til oppbevaring av bestikk, porselen, glass og duker.
Sunnitrekanten

Sunnitrekanten betegner en tett befolket region i Irak, nordvest for Bagdad, som primært er bebodd av sunnimuslimske arabere. Det tilnærmelsesvis trekantede områdes hjørner sies normalt å strekke seg fra nær Bagdad i øst, Ramadi i vest og Tikrit i nord. Hver side er ca. 200 km lang. Området inneholder også byene Samarra og Fallujah. En alternativ avgrensning av trekanten er Bagdad (i øst), Mosul (i nord) og ar-Rutba (i vest).
Området var sentrum for et sterkt engasjement for Saddam Husseins regjering. Fra 1970-årene og fremover kom mange offentlig ansatte, politikere og militære ledere fra dette området. Saddam Hussein var selv født nær Tikrit.
Etter invasjonen av Irak i 2003 ble området sentrum for en væpnet sunnimuslimsk motstand mot koalisjonens styre. Mange forutså at Saddam sannsynligvis ville søke tilflukt blant sine sunnimuslimske støtter, og 13. desember 2003 ble han tatt til fange i landsbyen ad-Dawr ca 15 km sør for Tikrit.
Betegnelsen sunnitrekanten ble brukt fra 1970-årene av irakiske akademikere, typisk for å skjelne området fra den nordlige og sørlige del av landet. Uttrykket Sunni Triangle ble brukt i en artikkel i San Francisco Chronicle 14. september 2002, der en den tidligere FN-våpeninspektør Scott Ritter sa: «Vi vil kanskje være i stand til å få støtte til en invasjon fra noen av sjiamuslimene og kurderne, men for å komme til Bagdad skal man gjennom sunnitrekanten.»
Uttrykket oppnådde imidlertid først større utbredelse etter en artikkel i The New York Times 10. juni 2003. Siden da er uttrykket blitt utbredt i mediedekningen av Irak-krigen og tiden etter.
Tyrifjord videregående skole

Fagtilbudet på TVS

TVS tilbyr treårig studiespesialiserende og toårig yrkesfaglig opplæring. På studiespesialisering finnes programområdene realfag, samfunnsfag og økonomi samt språkfag. På yrkesfaglig opplæring har en toårig helse- og sosialfag-linje med retning helsefagarbeider. Skolen tilbyr også VG1 Elektro samt VG2 Elenergi. Skolen har også allmennfaglig påbygging etter gammel reform. Allmennfaglig påbygging gir studiekompetanse på lik linje med studiespesialiserende opplæring, og kan tas på ett år.

Internat- eller dagelev

TVS har internat for elever som kommer langveisfra. Der bor elevene på en- eller tomannsrom. Internatelever kommer fra alle deler av landet, og tidvis også fra andre land. De siste årene har det vært over hundre internatelever. I tillegg går det mange dagelever fra nærområdet på skolen. Det serveres kun vegetarmat på skolen. 
Blant de mest profilerte elevene ved skolen er skiløperen Tord Asle Gjerdalen og Bjørn Kjos, nåværende eier av flyselskapet Norwegian.

Mer enn skole

Skolen organiserer ulike aktiviteter som skolekor, flere volleyballag i divisjonsspill, fotballag, badstuklubb, bibelstudiegrupper, bønnegrupper, rideklubb kajakk-klatreklubb samt mekkeklubb.
Nåværende rektor ved skolen er Styrkår Dramstad (f. 1961), som selv var avgangsstudent ved skolen i 1980. Dramstad er i likhet med samtlige foregående rektorer utdannet både pastor og lektor.
Luntertun

Luntertun var en skånsk by i middelalderen, i nærheten av Rönne ås utløp i Skelderviken. Byen opphørte med å eksistere da Christian II i 1516 besluttet at den nye by Engelholm skulle anlegges litt lenger oppe i åen.

Historie

Navnet Luntertun omtales første gang i 1303 i forbindelse med en forsikring fra den danske konge om at lakesgården ved Luntertun ikke skal forhindre laksene i å gå lenger opp i åen. 
I 1471 nevner biskop Tuve et nybygget kapell i byen Rynestad, som også kalles Luntertun. Fra 1482 finnes et brev med en påskrift som nevner en kongelig fogd på Rönnegård ved Luntertun. 1492 omtales et gods som heter Luntertun og som tilhører domkirken. I 1504 omtales byen som tilhørende en av de syv lovlige markedene i Skåne. Og til sist i 1516, i et brev fra Malmö, befaler Christian II borgerne i Luntertun å rive byen ned og gjenoppføre den et par km lenger opp ad Rönne Å, på det sted som i dag kalles Ängelholm.
Andre av byens beboere blir beordret til å flytte til Landskrone.Bådsted (Båstad) forsvinner som kjøpstad noenlunde på samme tid. 
Det eneste man i dag kan se og oppleve av Luntertun er den fremgravde kirkeruinen, samt noen murfragmenter fra samme utgravning som senere ble murt inn i et hus i Ängelholms hembygdspark. Den lille klokken i Ängelholms kirke hang opprinnelig i denne Luntertuns bykirke. Den er støpt i 1470, og støpemesteren het Lars, eller Laurentius som det står i inskripsjonen. Videre kan leses: AVE MARIA GRACIA PLENA og O REX GLORIA CHRISTE VENI COM PACE, samt navnene TUMMI KLAUSSON og AGETA

Navnet Luntertun

I Lübeck ble det i 1498 trykt et dikt Reinke de Vos,  hvori det nevnes: Ik wolde, dat ik were to Luntertune, hvilket muligens kan stamme fra tyske handelsmenns kjennskap til den i tysk optikk temmelig perifere byen. Samme bynavn finnes også omtalt både i Halland og Blekinge.
Musefletter

Musefletter er en frisyre for mennesker med langt hår, der dette blir delt i to og samlet med hårstrikker, bånd eller fletter i en hale eller løs tust på hver side av hodet. Musefletter er, som hestehaler i nakken, en praktisk og enkel måte å få vekk hår fra ansiktet under aktivitet og lek. Frisyren er særlig vanlig for barn og unge, og høye musefletter oppfattes oftest som uskyldig og barnslig.
Kraftige, lavtsittende eller lange sidefletter kalles vanligvis ikke musefletter. På engelsk er det flere ord som tilsvarer musefletter, de vanligste er pigtails og (ponytail) bunches.
Barnebokfiguren Pippi Langstrømpe har rødt hår som er satt opp i tjukke, strittende musefletter.
Metallurgisk industri

Metallurgisk industri i Norge

I Norge finnes metallurgisk industri hovedsakelig på kyststrekningen fra Lista i sør til Finnfjordbotn i nord. De største selskapene er Hydro Metal, Elkem og Fesil.
Den tsjekkoslovakiske sosialistrepublikk

1968: Vår og høst i Praha

I 1968 forsøkte en reformbevegelse under daværende statsminister Alexander Dubček og president Ludvík Svoboda å reformere landets system under den såkalte Prahavåren, men reformforsøkene fikk en ende samme høst da Warszawapaktlandene invaderte Tsjekkoslovakia.

«Fløyelsrevolusjonen» og etterspill

På slutten av 1980-tallet fulgte også Tsjekkoslovakia Ungarns reformer, og ga innbyggerne mere frihet enn de tidligere hadde hatt. I slutten av 1989 brøt Fløyelsrevolusjonen ut. Dette var et fredelig opprør som førte til en fredelig slutt, og den 20. desember 1989 gikk regjeringen av. I ni dager stod landet uten ledelse i det hele tatt før Václav Havel ble landets president, og dette markerte slutten på Tsjekkoslovakias periode som sosialiststat. I april 1990 ble den sosialistiske grunnloven opphevet. Da ble Den tsjekkiske og slovakiske føderale republikk erklært, som en provisorisk stat. I 1992 skilte disse to delene lag, og ble til to stater: Den tsjekkiske republikken og Republikken Slovakia.
Kay Stenshjemmet

Skøytekarrieren

Stenshjemmet ble europamester i 1976 og 1980 (sølv 1977 og 1979, bronse 1981), og tok OL-sølv på 1 500 meter og 5 000 meter i 1980, da Eric Heiden tok fem gullmedaljer av fem mulige. Han tok også VM-sølv i 1981 og bronse 1979. I alt tok han ni distanseseire ved internasjonale mesterskap. Stenshjemmet var også en god sprinter og han tok en 5.-plass ved sprint-VM 1977.
19. mars 1977 satte Stenshjemmet verdensrekord på 5 000 meter med 6.56,9 på Medeo-banen i Alma Ata. Han var riktignok ikke den første i verden som gikk denne distansen under 7 minutter, Sergej Martsjuk gikk på 6.58,88 i et tidligere par i samme stevne. Stenshjemmet tok i alt fire norgesmesterskap allround (1976-78, 1981) og ett i sprint (1976). Han gikk først for Sportsklubben Ceres, seinere for Rælingen Skøyteklubb.
Stenshjemmet satte ni norske rekorder (500 meter, 1 500 meter, 5 000 meter, stor firkamp).

Etter skøytekarrieren

Stenshjemmet jobbet som fotograf i Romerikes Blad fram til han i juni 2015 gikk av med pensjon . I 2011 var han med i tredje utgave av Mesternes Mester på NRK.
Kaesong

Administrativ inndeling

Byen er delt inn i 27 dong (nabolag) og 2 ri (landsby).
Pyramiden

Pyramiden (russisk Пирамида) var en sovjetisk, senere russisk, bosetning på Svalbard. Den ble grunnlagt av Sverige i 1910, og solgt til Sovjetunionen i 1927. Pyramiden ligger ved Billefjorden i Dickson Land på Spitsbergen. Den har sitt navn fra det pyramideformede fjellet som ligger like ved. Bosetningen hadde på det meste over 1000 innbyggere. Trust Arktikugol stengte i april 1998 kullgruvedriften i Pyramiden etter 53 års kontinuerlig drift. Siden vinteren 1998/99 har Pyramiden vært avfolket, og Arktikugol har hatt ulike planer for stedets fremtid. I 2013 åpnet selskapet bar- og hotelldrift på stedet.
Pyramiden var en godt utviklet by med bensinstasjon, drivhus og fjøs, skole, barnehage, hotell, restaurant og diverse andre fasiliteter. De fleste byggene står fremdeles slik som de var da de ble forlatt. Folk som bodde der hadde tilgang til svømmebasseng, skytebane, innehall og fotballbane.
Det er ingen restriksjoner på besøk til Pyramiden, men besøkende kan ikke gå inn i bygningene uten tilltatelse. Dette skyldes helse- og sikkerhetsmessige forhold. De fleste bygningene har vært stengt for uvedkommende siden byen ble forlatt, men turistfølger som kommer med eget skip eller M/S «Polargirl», vises rundt i bygningene av Trust Arktikugols lokale vakt. Pyramiden kan nås med båt eller snøscooter. I 2013 åpnet Hotell Tulipan i den største fellesbygningen i Pyramiden, og avløste da et provisorisk containerbasert overnattingshangar som er bygget opp nede ved havnen.
Den nærmeste bosetningen er Svalbards administrasjonssenter, Longyearbyen, omtrent 50 km lengre sør, og et lite forskningssamfunn, Ny-Ålesund, 100 km mot vest.
Sysselmannen på Svalbard fører utvidet oppsyn og vedlikehold av stedet, som inngår i de 50 mest prioriterte kulturminnene på Svalbard.
Vaktmesteren

Vaktmesteren er et musikkalbum med Kai Kiil, utgitt i 1988. Dette er bandets debutalbum.
Kou Zhun

Kou Zhun (kinesisk: 寇凖, pinyin: Kòu Zhǔn, født 961 i Xiagua i Huazhou i dagens provins Shaanxi i Kina, død 24. oktober 1023 i Liuzhou) var en høyt priset embedsmann på Songdynastiets tid i Kina. Han var kansler ved keiserhoffet fra 1004 til 1006 i keiser Zhenzongs regjeringstid.
Dolichostethus

Beskrivelse

Små til middelsstore, matte gullbasser farget i gult eller rødt og svart.
Oregonspørsmålet

Oregonspørsmålet (engelsk: Oregon Question) var en grensetvist mellom USA og Storbritannia i første halvdel av 1800-tallet, der de begge ville ha Nordvestre Stillehavsområdet i Nord-Amerika. Også  Russland hadde sine krav, og likeså Spania (Ny-Spania - 1821 Mexico).
Tvisten mellom de yo land ble løst den 15. juni 1846, da USA ved Oregonavtalen fikk hele området vest for Rocky Mountains på fastlandet sør for 49. breddegrad, og britene fikk anerkjent området nordenfor og ved kystlinjen til Alaska.
Casiphia

Utseende

Middelsstore (gjerne 15-25 millimeter), svarte eller brunlige trebukker, blant de minste artene i gruppen Prioninae. Det er stor forskjell mellom kjønnene, hannene har kraftige, kamformede antenner mens disse er ganske spinkle hos hunnene. Hos noen arter har hannen også sterkt forkortede dekkvinger. Hunnene er større og bredere, gjerne også noe mer fargerike.

Utbredelse

Slekten er utbredt i Sørøst-Asia.